Black Belt Jones
Black Belt Jones () je američki akcijski film snimljen 1974. godine u režiji Roberta Clousea. Protagonist, koga tumači Jim Kelly, je crni majstor borilačkih vještina koji se vraća u svoje nekadašnje susjedstvo nakon što dozna da mu je ubijen prijatelj i učitelj (čiji lik tumači Scatman Crothers). Radnja prikazuje kako otkriva da je razlog bilo odbijanje da gangsterima proda školu borilačkih vještina, te kako će mu u osvetničkom pohodu pomoći prijateljeva kćer (čiji lik tumači Gloria Hendry). Black Belt Jones je nastojao iskoristiti tada popularne trendove u američkoj kinematografiji, odnosno kombinirati blaxploitation sa filmovima borilačkih vještina nalik na U zmajevom gnijezdu, koga je nedugo prije toga bio režirao Clouse (i u kome je također nastupio Kelly). Kritičari su mu uglavnom dali negativne ocjene, ali je 1976. snimljen nastavak pod naslovom Hot Potato.

Uloge
Jim Kelly ... Black Belt Jones
Gloria Hendry ... Sydney
Scatman Crothers ... Pop Byrd
Eric Laneuville ... Quincy
Alan Weeks ... Toppy
Andre Philippe ... Don Steffano
Vincent Barbi ... Big Tuna
Mel Novak ... Blue Eyes
Malik Carter ... Pinky
Eddie Smith ... Oscar
Earl Jolly Brown ... Jelly
Jac Emil ... "Marv the Butcher"
Earl Maynard ... Bogart
Marla Gibbs ... Betty (scena u baru)
Ted Lange ... Predstavnik Unije crnih studenata

Vanjske veze

Američki filmovi
Akcije (filmovi)
Filmovi o borilačkim vještinama
Kung fu filmovi